वहीं इससे दो दिन पहले हिन्दू युवा वाहिनी के कुछ सदस्यों को उस समय सिक्यूरिटी द्वारा जबरन बाहर निकाला गया था जब वे ताजमहल के अंदर वाले परिसर में शिव चालिसा पढ़ रहे थे। हिन्दू युवा वाहिनी के कार्यकर्ताओं की भी यही मांग है कि ताजमहल बनाए जाने से पहले यह शिव मंदिर था इसलिए हमें इसके अंदर प्रार्थन करने की मंजूरी दी जाए। ताजमहल को लेकर विवाद उस समय ज्यादा बढ़ गया था जब यूपी की पर्यटन स्थल सूची में उसे कोई स्थान नहीं दिया गया था। इसके बाद कई बीजेपी नेताओं ने इस पर विवादित टिप्पणी की थी, जिसके बाद राजनीति गरमा गई थी।